# Irati (pel·lícula)

Irati és una pel·lícula d'aventures de fantasia èpica hispanofrancesa en basc del 2022 dirigida per Paul Urkijo Alijo protagonitzada per Eneko Sagardoy al costat d'Edurne Azkarate i Itziar Ituño, entre d'altres. Ha estat subtitulada al català.

## Trama

Ambientada al segle viii, amb el rerefons de la cristianització en curs de zones remotes al voltant dels Pirineus, la trama segueix a Eneko (fill d'un cabdill basc que va morir arran d'una batalla amb Carlemany), que dirigeix un grup de guerrers cristians i musulmans guiats per la dona pagana Irati, que es va dedicar a trobar el cos del seu pare (enterrat sota costums pagans i situat al costat d'un tresor) anys després de la desaparició d'aquest últim, iniciant un viatge al bosc.

## Repartiment

* Eneko Sagardoy com Eneko
* Edurne Azkarate com Irati
* Iñigo Aranbarri com Eneko Ximenez
* Nagore Aranburu com Oneka
* Elena Uriz com Luxa
* Ramón Agirre com Virilia
* Kepa Errasti com Belasko
* Itziar Ituño com Mari
* Aitor Barandiaran com Anso
* Gaizka Chamizo com Berex
* Josu Eguskiza com Odon
* Gabriel García Muñoz com Guerrero
* Miren Tirapu com Munia
* Patxi Bisquert com Eneko anciano
* Karlos Arguiñano com Gorza
* Unax Hayden com Eneko nen
* Leire Indurain com Irati nena

## Producció

Irati està basada en la novel·la gràfica El ciclo de Irati, de J. L. Landa i J. Muñoz. Ha estat produïda per Irati Zinema AIE (Bainet, Ikusgarri Films i Kilima Media) amb La Fidèle Production, amb suport de l'ICAA, EiTB, RTVE, Govern Basc, Ajuntament de Vitòria-Gasteiz i Diputació Foral d'Àlaba. Tenia un pressupost de 4,3 milions €, rebent el límit màxim de finançament del Ministeri de Cultura.
Rodada en basc, el rodatge va acabar el novembre de 2021. Va ser rodada als Pirineus (Navarra i la província d'Osca), incloent llocs com la selva d'Irati, i el Castell de Loarre.

## Estrena

La pel·lícula va ser seleccionada per a la seva projecció al LV Festival Internacional de Cinema Fantàstic de Catalunya, fent la seva presentació el 9 d'octubre de 2022. Distribuïda per Filmax,es va fixar com a data d'estrena a les sales el 18 de novembre de 2022 a Espanya. El llançament es va reprogramar més tard al 24 de febrer de 2023.
Filmax va tancar acords de distribució internacional amb Blue Swan (Itàlia) i Splendid (Alemanya).

## Resposta crítica

Júlia Olmo de Cineuropa va descriure Irati com un El Senyor dels Anells basc, però amb molts menys diners", i va felicitar el nivell d'ambició, també escrivint com "parla poèticament de qüestions humanes atemporals", com ara "el pes de les arrels, la idea de lleialtat i honor, el significat de la identitat, la lluita per un lloc i el valor d'aquesta lluita, el significat de la fe, el concepte clàssic de 'la bella mort' (omplir la vida d'actes per aconseguir la glòria eterna, per ser recordat i estimat en l'eternitat), la por a l'oblit, la presència de la mort a la vida, la recerca dels teus orígens i el preu d'aquesta cerca".
Shelagh Rowan-Legg de Screen Anarchy la va descriure com "la història d'una dona", i també va assenyalar que és una pel·lícula inusual perquè aconsegueix combinar elements fantàstics amb una "història basada en un lloc i un temps únic i real".

## Premis

| Any | Premi | Categoria | Nominat | Resultat |
| 2022 | LV Festival Internacional de Cinema Fantàstic de Catalunya | Premi del Públic (Selecció oficial fantàstic) | Premi del Públic (Selecció oficial fantàstic) | Guanyador |
| 2022 | LV Festival Internacional de Cinema Fantàstic de Catalunya | Millors efectes especials | | Guanyador |
| 2023 | XXXVII Premis Goya | Millor guió adaptat | Paul Urkijo Alijo | Nominat |
| 2023 | XXXVII Premis Goya | Millor música original | Aránzazu Calleja, Maite Arroitajauregi | Nominat |
| 2023 | XXXVII Premis Goya | Millor cançó original | "Izena duena bada" d'Aránzazu Calleja, Maite Arroitajauregi "Mursego", Paul Urkijo Alijo | Nominat |
| 2023 | XXXVII Premis Goya | Millor disseny de vestuari | Nerea Torrijos | Nominat |
| 2023 | XXXVII Premis Goya | Millors efectes especials | Jon Serrano, David Heras | Nominat |

## Referències

* ↑ «Irati». Goita què fan, ara!. [Consulta: 5 maig 2023].
* 1 2 «Te presentamos el cartel de la película "Irati"», 17-02-2022.
* 1 2 3 Belategui, Oskar. «'Euskalibur' cobra vida», 21-10-2021.
* 1 2 3 4 5 6 7 8 9 Silvestre, Juan. «'Irati': Así es la nueva película de Itziar Ituño y Eneko Sagardoy», 22-10-2021.
* 1 2 «Así es 'Irati', la película histórica de Paul Urkijo, participada por RTVE», 17-02-2022.
* ↑ Macías, Isabel G. «Loarre reutiliza los decorados medievales de la película 'Irati' para el salón social», 12-04-2022.
* ↑ «La mitología vasca se cuela en Sitges: 'Irati', la película histórica que compite en Sección Oficial», 27-07-2022.
* ↑ «El Festival de Cine Fantástico de Stges ovaciona a Paul Urkijo por ‘Irati’», 10-10-2022.
* ↑ Aller, María. «Las películas españolas que llegarán en 2022», 26-04-2022. [Consulta: 12 juliol 2022].
* ↑ «Ya está disponible el primer tráiler de 'Irati', de Paul Urkijo», 13-10-2022.
* ↑ Wilson, Douglas. «Sitges Audience Award Winner ’Irati’ Slays Euro Buyers (EXCLUSIVE)», 07-11-2022.
* ↑ Olmo, Jülia «Review: Irati». Cineuropa, 17-10-2022 [Consulta: 4 novembre 2022].
* ↑ Lowan-Legg, Shelagh «Sitges 2022 Review: IRATI, Basque Epic of Pagan Women & Giants». Screen Anarchy, 11-10-2022 [Consulta: 4 novembre 2022].
* ↑ Sandoval, Pablo. «Sitges Festival Awards: ‘Sisu,’ ‘Huesera,’ Ti West’s ‘X’ Among Major Winners», 16-10-2022.
* ↑ «Estos son los ganadores de los Premios Goya 2023: lista completa», 12-02-2023.

## Enllaços externs

* Irati a Goita què fan, ara!
* Tràiler de la pel·lícula a YouTube